Джордж Байрон
Плачи за тез, що плачеха край Вавилон…

Превод от английски: Цветан Стоянов, —

chitanka.info

Плачи за тез, що плачеха край Вавилон…[0]

Плачи за тез, що плачеха край Вавилон

За пусти храмове и преобърнат трон!

Плачи за арфата[1] — тя счупена лежи,

бог дето бе — сега безбожие гъмжи!

Де ще измият те кървящите пети?

Кога пак песен за Сион[2] ще полети?

И оня глас — юдейският божествен глас,

пак ще възземе ли сърцата дъб захлас?

Вий, племена, бий, морен и блуждаещ рой,

кога най-после ще намерите покой?

Че всеки звяр си има кът; дом — всеки роб,

а Израил, той има само гроб!

1814

[0] Става дума за отвличането на евреите в робство във Вавилон през 597–586 г. пр.н.е. Бел. ред. ↑

[1] Арфата — става дума за цар Давид и неговите песни. Бел. ред. ↑

[2] Сион — планина в Ерусалим, където се намирал дворецът на цар Давид; символ на Ерусалим и на юдеите изобщо. Бел. ред. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.